Latridius

Latridius er en slekt av små biller som lever av sopp, særlig muggsopper. Denne familien omfatter noen av de aller minste bilene, de fleste av artene er mindre enn 2 mm lange og gjerne brunaktige på farge.

Utseende 
Knøttsmå til små (0,75 – 3 mm), avlange biller, ikke påfallende hårete, som oftest brun-, rød- eller gulaktige på farge. De to artsrike underfamiliene ser ganske ulike ut. Ribbemuggbiller (Latridiinae) er spinkelt bygd med et mer eller mindre firkantet hode, og fasettøynene er små, nærmest kulerunde, utstående, med grove fasetter. Brystskjoldet (pronotum) er mye smalere enn dekkvingene, ofte omtrent så langt som bredt, med flere høye lengderibber. Sideranden er tannet og gjerne kraftig innskåret i den bakerste halvdelen. Dekkvingene er mer eller mindre parallellsidige, med flere opphøyde lengderibber og ofte også knøler eller pigger. Punktrekkene er ofte lite påfallende. Beina er tynne og skjøre.

Levevis 
Muggbillene lever særlig av muggsopper og er vanlige mellom råtnende plantedeler, i komposter og lignenede. Særlig tallrike kan de være i gamle fuglereir, der veksten av muggsopp gjerne er rikelig. Noen arter er knyttet til hule trær (gjerne til reirene til hullrugende fugler), andre finnes gjerne på mugnende matvarer i hus. Noen få arter blir regnet som skadedyr. Enkelte, som Aridius nodifer, har blitt spredt over store deler av verden med handel. Muggbillene kan være meget tallrike, men da de er så små og sjelden kommer i direkte kontakt med mennesket, merker man lite til dem.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien muggbiller (Latridiidae)
 Underfamilien ribbemuggbiller, Latridiinae Erichson, 1842
 Slekten Latridius Herbst, 1793  
 Latridius amplus Johnson, 1977
 Latridius anthracinus Mannerheim, 1844 - finnes i Norge
 Latridius assimilis (Mannerheim, 1844)
 Latridius brevicollis (Thomson, 1868)
 Latridius canariensis (Palm, 1972)
 Latridius consimilis Mannerheim, 1844 - finnes i Norge
 Latridius crenatus (Le Conte, 1855)
 Latridius desertus (Fall, 1899)
 Latridius gemellatus (Mannerheim, 1844)
 Latridius hirtus Gyllenhal, 1827 - finnes i Norge
 Latridius minutus (Linnaeus, 1767) - finnes i Norge
 Latridius mongolicus Rücker, 1983
 Latridius nidicola (Palm, 1944) - finnes i Norge
 Latridius nigritus (Fall, 1899)
 Latridius peacockae (Sen Gupta, 1976)
 Latridius perminutus Johnson, 1977
 Latridius reflexus (LeConte, 1855)
 Latridius porcatus (Herbst, 1793)
 Latridius protensicollis Mannerheim, 1843
 Latridius pseudominutus (Strand, 1958) - finnes i Norge

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Biller formelt beskrevet i 1793
Dyr formelt beskrevet av Johann Friedrich Wilhelm Herbst
Muggbiller